લેખકડો: સલમાન અને શાહરૂખ જેવા તુચ્છ લોકો સાથે મારી તુલના કરી તમે મારું અપમાન કરી રહ્યાં છો. બીજું, આજે પણ મારી કામશક્તિ કોઈ 24 વર્ષના યુવાનને શરમાવે તેવી છે. એઇટ પેક બોડી છે. વચ્ચે શરીર વધી ગયું હતું પણ એ માટે હંમેશા બીજા લોકો જવાબદાર હોય છે. મને સ્વપ્નદોષ થાય કે શીઘ્રસ્ખલન કે પછી ટાલ પડે, મારો દોષ હોતો જ નથી. કારણ કે, હું પૂર્ણ પુરુષોત્તમ છું. મારું શરીર મારા કારણે વધે જ નહીં. હું તો કાંઈ ખાતો જ નથી. શિખંડ ખાઉં તો માંડ અર્ધો કિલો ખાઈ શકાય. માત્ર ચાર કેરી અર્ધો લિટર દૂધમાં નાંખું, તેમાં મુઠ્ઠી એક બદામ નાંખું અને ખાંડ નાંખી, શેઈક બનાવી ને ગળચી જાઉં. તપેલી ભરીને શાક, ચાર-છ રોટલી, તગારું એક દાળ અને એક મોટો વાટકો ચટણી. સાત્વિક આહાર, ઊચ્ચ વિચાર. આ મારી ફિટનેસનું રહસ્ય. રાત્રે ભોજન સ્કિપ કરું, મોટાભાગે પિઝા કે બર્ગર કે એવો સાદો ખોરાક જ લઉં. વિસ વર્ષના યુવાન જેવા કપડા પહેરું, એમની જેમ જ રાતદિવસ છનુડીને સુવડાવવાની વેંતરણમાં હોઉં. તો મારી જાતને યુવા કહેવાનો મને જન્મસિદ્ધ અધિકાર છે. આજથી વિસ વર્ષ પછી તો હું યુવા નહીં બલ્કે બાળ લેખક ગણાતો હોઈશ. મારી ઉંમર ઘટતી જાય છે. કોઈ માને કે નહીં પણ હું જ કલ્કિ અવતાર છું.